พอดีหนูจะได้กินแต่นมไม่อยากกินอาหารเพราะเคยถอนฟันตอนจัดฟันแล้วกินอาหารปรากฏว่าข้าวเข้าไปติดร่องแผลเลยไม่อยากกินข้าวตอนที่รูปากแผลยังเปิดอยู่คะ
สวัสดีค่ะ แผลถอนฟันคุดนั้นเป็นแผลการผ่าตัดในช่องปากชนิดหนึ่ง ที่จะเป็นแผลเปิด มีการเย็บแผล และต้องใช้เวลาในการซ่อมแซมแผลประมาณ 1-2 สัปดาห์ หากไม่มีภาวะติดเชื้อแทรกซ้อนโดยหลังจากที่แผลสมานกันดีแล้ว ไม่น่าจะมีรูเปิดที่บริเวณที่ผ่าตัดมาได้อีก หรือถ้ามีก็ควรเป็นแค่รูเล็กมากๆเท่านั้น การมีเศษอาหารไปติดอยู่ อาจจะทำให้แปรงฟันหรือทำความสะอาดได้ไม่ทั่วถึง มีแบคทีเรียสะสมได้ดังนั้นควรกลับไปพบทันตแพทย์ เพื่อตรวจร่างกายในช่องปากดูอีกครั้ง ว่าเป็นรูจากสาเหตุใดต่อไป ไม่น่าจะเกิดจากแผลฟันคุดที่เคยผ่าตัดมานานแล้ว ในระหว่างนี้รับประทานอาหารอ่อนๆสุกสะอาด แปรงฟันวันละ 2 ครั้ง และแปรงบริเวณที่มีซอก มีรูด้วย เพื่อไม่ให้เศษอาหารเข้าไปติดสะสม ร่วมกับการใช้ไหมขัดฟันหลังแปรงฟันทุกวัน